b'\n_START_ARTICLE_\nSamettikardinaali\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nSamettikardinaali on noin 15\xc2\xa0cm pitk\xc3\xa4 vahvanokkainen lintu. Koiras on v\xc3\xa4ritykselt\xc3\xa4\xc3\xa4n sininen. P\xc3\xa4\xc3\xa4n ja olkap\xc3\xa4iden sininen v\xc3\xa4ri on hieman vaaleampi kuin muun ruumiin v\xc3\xa4ritys . Koiras muistuttaa hyvin paljon hohtokardinaalikoirasta (Cyanocompsa cyanoides), mutta on t\xc3\xa4t\xc3\xa4 hieman pienikokoisempi.  Naaras on sel\xc3\xa4st\xc3\xa4\xc3\xa4n kaakaonruskea ja vatsastaan vaaleamman ruskea.  Alalajit eroavat toisistaan muun muassa v\xc3\xa4rien kirkkaudessa ja hy\xc3\xb6henpeitteen kyvyss\xc3\xa4 heijastaa ultraviolettis\xc3\xa4teily\xc3\xa4.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nSamettikardinaalia tavataan kolmella erillisell\xc3\xa4 alueella. Lounais-Kolumbiasta, Pohjois-Venezuelasta ja vy\xc3\xb6hykkeelt\xc3\xa4, joka ulottuu It\xc3\xa4-Brasiliasta Bolivian ja Paraguayn kautta keskiseen Argentiinaan.  Lajia tavataan 300\xe2\x80\x931\xc2\xa0600 metrin korkeudelta pensaikoista  ja metsien reunoilta . Alalajeista C. b. sterea el\xc3\xa4\xc3\xa4 metsiss\xc3\xa4 .'